|  |  |
| --- | --- |
| **EELNÕU 05.01.2022** |  |
| Määrus | xx.xx.2022 nr x |
| Maaeluministri 23. jaanuari 2018. a määruse nr 4 „Turuarendustoetus“ muutmine |   |

Määrus kehtestatakse maaelu ja põllumajandusturu korraldamise seaduse § 11 lõike 1 ja § 18 lõike 1 alusel.

Maaeluministri 23. jaanuari 2018. a määrust nr 4 „Turuarendustoetus“ muudetakse järgmiselt:

**1)** paragrahvi 7 täiendatakse lõikega 81 järgmises sõnastuses:

„(81) Kui toetuse saaja on teinud toetatava tegevuse elluviimiseks kulusid, kuid temast mitteolenevatel asjaoludel ei ole tegevuse elluviimine lõikes 8 sätestatud tähtaja jooksul võimalik, võib toetuse saaja viia tegevuse ellu ja teha selleks vajalikke kulusid taotluse esitamise aastale järgneva aasta lõpuni.“;

**2)** paragrahvi 18 täiendatakse lõikega 21 järgmises sõnastuses:

„(21) Paragrahvi 7 lõikes 81 sätestatud juhul esitab toetuse saaja maksetaotluse kahes osas järgmiselt:

1) taotluse esitamise aasta 31. detsembriks sellel aastal tehtud kulude kohta koos § 18 lõike 1 punktides 1–4 nimetatud dokumentidega ning põhjendusega tegevuse õigeaegset elluviimist takistavate asjaolude kohta;

2) taotluse esitamisele järgneva aasta 31. detsembriks sellel aastal tehtud kulude kohta koos § 18 lõikes 1 nimetatud dokumentidega.“;

**3)** paragrahvi 19 lõige 1 sõnastatakse järgmiselt:

„(1) Toetus makstakse välja 45 tööpäeva jooksul arvates §-s 18 nimetatud nõuetekohaste dokumentide esitamisest.“;

**4)** paragrahvi 211 täiendatakse lõikega 4 järgmises sõnastuses:

„(4) Paragrahvi 7 lõiget 81 kohaldatakse 2021. aasta toetuse saajate suhtes alates 31. detsembrist 2021.“.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler